Аполитикатә партиа "Амцахара" изаамҭанытәиим VI-тәи аизараҿы ирыдыркылеит арезолиуциа Аԥсны Ахада Рауль Ҳаџьымба имаҵура шьҭаиҵароуп ҳәа адҵа ҟаҵаны. Иара убри аамҭазы Аҟәа, Аԥсуа драматә театр аҿаԥхьа еизеит атәыла аиҳабыра имҩаԥырго акурс иадгылоу ауаажәлар рацәаҩны. Ахәылбыҽха ажәлар рҽеизыргеит Ахада иусбарҭа аҿаԥхьа. Ауаа рахь идәылҵыз Ахада Рауль Ҳаџьымба ирылаиҳәеит 2019 шықәсазы иҿҳәара нҵәаанӡа имаҵура ашьҭаҵара игәы ишҭам.
Урыстәылатәи Афедерациа Сириа имҩаԥнаго арратә операциа ахы инаркны аҵыхәанӡа жәларбжьаратәи азин анормақәа ирықәшәоит, Ааигәа Мрагыларатәи арегион аҟны ашәарҭадара аагарагьы иазкуп, ҳәа азгәеиҭеит Аԥсны ахада Рауль Ҳаџьымба.
Аԥсны иаԥҵоуп иҿыцу ареспубликатә партиа "Аԥсны жәлар рыфронт аиашареи аҿиареи рзы".
Леонид Тибилови Аԥсны Ахада Рауль Ҳаџьымба хадас дызмаз аԥснытәи аделегациеи еиԥылеит.
Урыстәылатәи Афедерациа ахада Владимир Путини Аԥсны Аҳәынҭқарра ахада Рауль Ҳаџьымбеи абҵара 24 рзы аҩ-тәылак русеицуреи рыстратегиатә еилахәылареи рзы аиқәшаҳаҭра рнапы аҵарҩит. Ари адокумент иазԥхьагәанаҭоит ахыхьчареи ашәарҭадареи рзеиԥштә еиужьра ашьақәыргылараҿы ҩ-ҳәынҭқаррак рымчқәа аизакра.
Бырзентәыла ишьақәгыланы иҟоуп иуадаҩу аекономикатә ҭагылазаашьа. Абар уажәшьҭа зо шықәса инарзынаԥшуа еизаз ауали иара аҭышәныртәаларазы Жәларбжьаратәи авалиутатә фонди, Еврокомиссиеи, Европатәи ацентртә банки ирыдыркылаз ауснагӡатәқәеи ирыхҟьаны. ԥхынгәы 6 рзы имҩаҧысыз ареферендум аҟны ауалҳәаҩцәа рҭахрақәа "мап" ҳәа аҭак рырҭеит 61,31% алхыҩцәа, "ааи" ҳәа аҭак ҟарҵеит — 38,69%.
Аԥсны Аҳәынҭқарреи Аахыҵ Уаԥстәылатәи Ареспубликеи рделегациақәа Женеватәи аиҿцәажәарақәа рҟны иеицаздырхиеит Аахыҵ Кавказ ашәарҭадареи аҭышәынтәалареи рызҵаарақәа рзы Аҳәамҭа.
Аԥсны аԥыза-министр Артур Амқәаби Нхыҵ-Кавказ аусқәа рзы Урыстәыла аминистр Лев Кузнецови ирылацәажәеит ҩ-ҳәынҭқаррак реизыҟазаашьақәа ирыҵаркуа азҵаарақәа.
Аԥсни Урыстәылеи ршәарҭадаратә хеилакқәа реиҳабацәа рнапы аҵарҩит 2015-2016 шықәсқәа рзы русеицура Аплан.
Еиду Америкатә Штатқәа рконгресс аҩаша арезолиуциа рыдыркылеит, уи атәыла ахада Барак Обама иахь ааԥхьара ҟанаҵоит аконгресс инаҭо алшара ихы иархәаны Украинаҟа ашьыга бџьар ишьҭырц азы.
Барак Обама ақәҵара инапы аҵаиҩит Венесуела аганахьала аҭагылазаашьа ҷыда аԥҵаразы, иара игәааанагарала, ари атәыла Америказы ишәарҭоуп.
Аԥсны Адәныҟатәи аусқәа рминистрра аделегациа аминистр Виачеслав Чрыгба инапхгарала усуратә визитла Москва даҭааит. Аҭаара иалагӡаны хәажәкыра 11 рзы Виачеслав Чрыгбеи Сергеи Лаврови рнапы аҵарҩит адәныҟатәи аполитика аҳәаақәҵаразы амеморандум. Хәажәкыра 12 рзы жәларбжьаратәи аинформациатә маҵзура "Россия сегодня" амультимедиатә пресс-центр аҟны имҩаԥысит Виачеслав Чрыгба ипресс-конференциа.
Аԥсни Урыстәылеи рыдәныҟатәи аусқәа рзы аминистрцәа реиқәшәара мҩаԥысит, уаҟа Виачеслав Чрыкбеи Сергеи Лаврови Аԥсни Урыстәылеи рдәахьтәи аполитика аиҿкааразы Амемарандум рнапы аҵырҩит.
Аԥсни Урыстәылеи иҳәаақәҵоу рыдәныҟатәи аполитиказы амеморандум напы аҵаҩуп ахашаҽны Москва.
Аԥсны Аҳәынҭқарреи Урыстәылатәи Афедерациеи рыбжьара Аиҩызареи астратегиатә еилахәылареи рзы аиқәшаҳаҭра 22-тәи ахәҭаҷ инақәыршәаны, "иара аратификациа азузароуп, амчрагьы аиуеит аратификациатә шәҟәқәа реимдара ашьҭахь".
Аԥсны Аҳәынҭқарра адәныҟатәи аусқәа рминистр ихаҭыԥуаҩ Олег Аршба Боливариантәи Ареспублика Венесуела даҭааны дыҟоуп ҳәа аанацҳауеит Аԥсны адәныҟатәи аусқәа рминистрра.
"Нормандтәи аԥшьбарак" ахь иаҵанакуа атәылақәа раԥхьагылацәа Владимир Путин, Пиотр Порошенко, Франсуа Олланд, ангела Меркель ахаша ахәылбыҽха аилацәажәарақәа мҩаԥыргоит.
Урыстәылатәи Афедерациеи Аахыҵ Уаԥстәылеи рыбжьара аҳәынҭқарратә ҳәаазы аиқәшахаҭра рыдыркылеит аҩ-тәылак рыдәныҟатәи аусқәа рминистрцәа реиҿцәажәара ашьҭахь.
Урыстәыла иҟоу Аҭакзыԥхықәу, Азинмчра нагӡа змоу Аԥсны ацҳаражәҳәаҩи, Урыстәыла адәныҟатәи аусқәа рминистр ихаҭыԥуаҩ Григори Карасини ҩ-тәылак реизыҟазаашьақәа рызҵаарақәа ирылацәажәеит.